Algimantas Rastauskas

Algimantas Rastauskas (1935 m. kovo 5 d. Vabalninke, Biržų apskrityje – 2020 m. liepos 3 d. Buenos Airėse, Argentinoje)ALGIMANTAS RASTAUSKAS. Draugas. 2020-07-03. Nuoroda tikrinta 2024-09-06. – Argentinos lietuvių bendruomenės narys, pirmasis Lietuvos garbės konsulas Argentinoje po Lietuvos nepriklausomybės atgavimo. 

 Biografija 
 Kilmė, šeima 
Algimantas Rastauskas gimė 1935 m. kovo 5 d. Vabalninke, Biržų apskrityje. Ten gyveno iki Antrojo pasaulinio karo, kuriam prasidėjus, kartu su šeima buvo priverstas išvykti į Vokietiją. Su A. Rastausku iš Lietuvos pasitraukė tėvai Balys Rastauskas, Ona Vasiliauskaitė bei brolis Vytolis. Iki 1948 m. šeima gyveno Gross-Hesepe pabėgėlių stovykloje iš kurios tais pačiais metais emigravo į Argentiną. 

Gyvendamas Vabalninke, A. Rastauskas lankė Vabalninko pradinę mokyklą, vėliau – pabėgėlių stovykloje Vokietijoje baigė pradinį lietuvių mokslą ir pradėjo lietuvišką vidurinę mokyklą. Persikėlęs į Argentiną tęsė studijas Buenos Airėse. Vėliau įgijo Elektros inžinerijos bakalaurą Buenos Airių technikos universitete. Daugelį metų dirbo inžinieriumi tarptautinėms bendrovėms Argentinoje: „Otis“, „Pirelli“ ir „Siemens“.

 Veikla lietuvių bendruomenėje 
A. Rastauskas buvo žymus Argentinos lietuvių bendruomenės veikėjas, dažnai atstovaudavo Lietuvai įvairiuose renginiuose. Savo veikla aktyviai rėmė lietuvių emigrantų organizacijų veiklą. Ilgą laiką jis buvo vyrų ansamblio „Aitvaras“ narys, tautinių šokių ir dainų kolektyvo „Daina“ narys, šokių grupės „Rambynas“ vadovas. Jaunimo pasaulio kongreso Pietų Amerikoje parengiamojo komiteto vadovas.Buvęs garbės konsulas: svarbu, kad lietuviai Lietuvoje ir Argentinoje daugiau matytųsi ir bendrautų. LRT. 2020-04-02. Nuoroda tikrinta 2024-09-06.

 Diplomatinė veikla 
Daugiau nei 20 metų Algimantas dirbo Lietuvos diplomatinėje tarnyboje stiprindamas Lietuvos ir Argentinos bendradarbiavimą. Lietuvai atkūrus nepriklausomybę, Algimantas buvo paskirtas pirmuoju Lietuvos garbės konsulu Argentinoje (1992–2000), čia atliko diplomatinį darbą atkuriant Lietuvos santykius su Argentina.„Labas rytas, Lietuva“ laidose – pasakojimai apie Argentinos lietuvius. LRT. 2020-03-30. Nuoroda tikrinta 2024-09-06. Jis taip pat dirbo konsulinį darbą, kur subūrė daugelį lietuvių kilmės argentiniečių su tėvyne Lietuva. Algimantas padėjo Lietuvos užsienio reikalų ministerijai įkurti vienintelę Lietuvos ambasadą Pietų Amerikos žemyne ​​Argentinoje.Seimo Pirmininkas reiškia užuojautą dėl Lietuvos Respublikos garbės konsulo Algimanto Rastausko netekties. BNS. 2020-07-04. Nuoroda tikrinta 2024-09-06. Konsulinių reikalų patarėju jis dirbo iki 2012 m.

 Atminimo įamžinimas 
Už nuopelnus Lietuvai, kruopštų ir nuoširdų darbą valstybės tarnyboje ir visuomeninę veiklą 1996 m. buvo apdovanotas Didžiojo Lietuvos kunigaikščio Gedimino ordino Karininko kryžiumi.Apdovanotų asmenų duomenų bazė. lrp.lt. Nuoroda tikrinta 2024-09-06.

2009 m. Lietuvos užsienio reikalų ministerijos apdovanotas „Lietuvos tūkstantmečio žvaigžde“ už nuopelnus šlovinant Lietuvos vardą.

 Išnašos 

Kategorija:Argentinos lietuviai
Kategorija:Lietuvos diplomatai